Ha homokot, meszet és szódát öntesz egy 1100 fokos kemencébe,
folyékony üveg lesz belőle.
A képzett üvegfúvók üreges csövekkel szedik össze az olvadt elegyet.
Mikor megfújják, az üveg buborékszerűen felfúvódik, formázható lesz.
A szerszámok, technikák a rómaiak hagyatéka.
De hamarosan még forróbb lesz a hangulat.
Észak-Amerika legnagyobb hutaműhelyében tíz kiváló művészt láthatunk
tűzzel harcolni a tűz ellen.
Most kezdődik a móka.
Aki mer, az nyer.
Ám a kockázat mellé…
Istenem!
- Maradj egyben! - Mindig erősen kezdek.
…nagy jutalom jár.
Ez az, bébi!
Ha kiállják tüzes próbáinkat, életre szóló nyereményben részesülnek:
világszerte a legjobb üvegfúvóként tartják majd őket számon.
Nick Uhas vagyok, ez pedig a Felfújva.
Üvegfúvók, üdv újra a hutaműhelyben!
Gratulálok, a legjobb négy közé jutottatok.
Már megint.
Itt már nincs helye a középszerűségnek.
Be akarok jutni a három legjobb közé.
Három győzelemnél járok, és még hármat szeretnék szerezni.
A győztesre 60 000 dollár értékű nyeremények várnak,
köztük rezidens művészi pozíció a Corning Üvegmúzeumban.
A pozíció és a Legjobb Üvegfúvó címe a csillagok közé emelheti a nyertest.
Ezzel rá is térünk a mai kihívásra.
Az 1957-es első űrutazás óta
a földlakókat elbűvölik a távoli galaxisok.
Közéjük tartozik a mai vendég zsűritag, dr. Marianne Mader űrkutató is.
Űrkutató? Távcsövekkel és adatok alapján vizsgálhatja az űrt?
Tök menő!
A franciaországi International Space University volt előadója,
dolgozott a NASA-val, és az Antarktikán is vadászott már meteoritokra.
Emlékszem, gyerekkoromban elbűvölt az éjszakai égbolt látványa.
Felkeltette a kíváncsiságomat, és beindította a képzelőerőmet.
Az űr látványa alázatossá teszi az embert.
Érzed a kapcsolatot valami naggyal.
Képzeljétek magatokat egy milliárdos helyébe, akinek saját űrsiklója van,
és készítsetek valami földöntúli szépségű munkát a végtelen űrből ihletet merítve!
Az űr nagy, és tele van mindenfélével. Megmutatom.
Ebből bármilyen irányba el lehet indulni.
A tervezés, a koncepció és a technikai tudás alapján értékeljük majd a műveket.
A határ a csillagos ég. Akkora durranást várunk, mint az ősrobbanás!
Bumm!
Üvegfúvók, ez a küldetésetek.
A kihívás győztese lesz a mai Legjobb Fújó.
A művésztől, aki nem győz meg, elbúcsúzunk, és el kell hagynia a műhelyt.
Üvegfúvók, kilövésre felkészülni!
Négy órátok van erre a kihívásra. Az óra most indul.
TERVEZÉS
A művemet a távoli galaxisok lehetséges élőlényei inspirálják.
Egy földönkívüli gombaanyukát készítek,
aki egy gombabébinek ad életet.
Bármi létezhet valahol, amit csak el tudunk képzelni.
Ez benne az izgalmas!
Egy bolygóba csapódó holdat készítek.
A káoszból és pusztulásból új élet és szépség születik.
Ez a kihívás egy valóra vált álom. Annyira örülök!
Imádom az űrt.
Az űrről a hatalmas mérete ugrik be.
Furcsa módon számomra ez egyszerre rémisztő és vonzó is.
Egy koponyát készítek, a belsejében egy bolygóval, ami a szemén át látszik.
Ezzel arra utalok, hogy régen a Földet hitték a világegyetem középpontjának.
Ez emberi létünk filozófiai megközelítéséről szól.
Én a Föld bolygót készítem el.
A mennyezetről fog lógni, mintha az űrben lebegne.
Ha milliárdos lennék, nem más bolygókra utazgatnék a pénisz alakú rakétákban.
Inkább a Földön költeném el a pénzemet.
És mégis mozog a Föld!
ALKOTÁS
Először is színezőrudak kellenek a szálakhoz.
Üveget gyártok.
FRITT FINOMRA ŐRÖLT, SZÍNES ÜVEG
Gyerünk!
Jó hangulatban vagyok. Kettőt nyertem zsinórban, és folytatni akarom a sort.
És ez pont nekem való kihívás.
Végre az űrrel foglalkozhatok!
Az űrről nekem az jut eszembe, hogy mi lehet benne.
Nagyon cuki.
Egy földönkívüli űrlényt készítek.
Kicsit sci-fis lesz.
Hogy hiszek-e az idegenekben? Hát persze!
Egy bolygót készítek, most éppen a felhőzeten dolgozom.
Eköré fogom elkészíteni a koponyát egy új merítésből. Remélem, sikerül.
Mindennap jönnek a kételyek.
Az a kis hang azt mondja, nem vagyok elég jó. De hát ez természetes.
Oda-vissza.
Egy bolygót készítek, amelybe becsapódik egy hold.
Mesélnél arról, hogy kerül üveg az űrbe?
Te jó ég, az annyira király téma!
Az üveg természetes módon is kialakulhat óriási becsapódási események hatására.
Például ha valami nagy egy bolygónak ütközik.
A felszabaduló hatalmas erő megolvasztja a sziklákat,
amiből üveg lesz.
- Menő! - Hihetetlen.
Igen.
Csodálatos belegondolni, hogy az univerzum fogaskerekeinek részei vagyunk.
Sosem lehetünk rosszkor rossz helyen,
mert ez egy harmonikusan működő gép.
Óvatosan! Ja, óvatosabban!
A mennyezetről fogom belógatni a Földet.
A sarkokat is!
Szeretném, ha tényleg puccos lenne. Nem tudom, mit fognak szólni. Bevállalom.
Katherine, milyen üveget használ Dan?
Úgynevezett dikroikus üveget.
Van rajta egy bevonat, ami miatt más színt ver vissza,
mint amit rajta átnézve látunk.
- Lenyűgöző. - Jó lesz!
Azt hiszem, űrsiklók ablakaira fejlesztették ki.
- Ott ez tényleg hasznos. - Szép munka!
HÁTRALÉVŐ IDŐ 3 ÓRA
Egy szinte faszerű,
idegen gombalényt készítek, ami tokokat terem.
Kérlek, fogj egy heftvasat!
Nagyon fekszenek nekem az ilyen kihívások,
mert próbálok tényleg kreatív lenni.
Elég furán néz ki.
De ez jó.
Imádom.
Elkezdjük a koponya készítését.
Készítettem már pár koponyát. Elég nehéz.
Az ember gömbölyűnek gondolja, de sok érdekes sík borítja.
Mikor megolvadt az üveg,
parafa lapátokkal alakítom ki a fejformát.
Nem terv alapján dolgozom, csak úgy érzésre.
Sosem készítettem még holdat, pedig mindig érdekelt.
Rakunk rá pár krátert.
Elég vastagra készítem a holdat, hogy mikor benyomom a krátereket,
az anyag egy része kitoluljon a szélére, amitől… tényleg kráterszerűek lesznek.
John Sharvin holdja jól néz ki.
Ki gondolta volna? Sharvin igazi meglepetés.
Nagy a nyomás ezen a versenyen.
Nem gondoltam, hogy a legjobb négy közé jutok.
Katherine, ma hazaküldjük az egyik művészt.
Szerinted ez hogy fog hatni az érzelmeikre,
amikor már ilyen közel van a cél?
Remélem, nem törnek össze. Szép teljesítmény idáig eljutni.
Én együtt tudok érezni a kiesővel.
Jó pár évvel ezelőtt jelentkeztem űrhajósnak, és elég messzire eljutottam.
Azta!
Persze nagy csalódás volt, hogy végül nem jött össze,
de az évek során sok űrhajóstól kaptam tanácsokat.
Mind azt mondták, hogy a nagy, merész célért úgy van értelme küzdeni,
ha az odáig vezető utat is élvezed.
A verseny visszaigazolja a munkám értékét.
A művekét, amik a polcokon állnak, amiket még nem adtam el.
Okkal csinálom ezt az egészet.
Fordítsd!
Nagyon szeretnék a top háromba kerülni.
Annyira a győzelem motivál, hogy mindennap a kimerülésig hajszolom magam.
Gyerekkoromban és egész életem során sok kritikát kaptam.
Sokszor alábecsültek.
Király!
Annyira aranyos!
HÁTRALÉVŐ IDŐ 2 ÓRA
A Föld bolygón dolgozom.
Kivágtam egy mintát a kontinenseknek.
Egy szitával üvegport és frittet szórok egy kerámialapra,
aztán a hevítőkemencében 565 Celsius-fokra melegítjük,
és a reszelék a kontinensek formájában olvad össze.
Aztán rátekerem a buborék külsejére.
Remek!
Nehéz munka. Elég meleg, hogy felvegyem,
de olyan rideg, hogy törhet is.
Rákerültek. Túl vagyunk a nehezén.
De van még min aggódni.
Nem mondtam, hogy nagy lesz?
A hold kész van. Most jön egy óriási bolygó.
A fiúk nagyban gondolkoznak.
Fordítsd!
Én most inkább kisebb léptékben dolgozom.
A nagyobb nem feltétlenül jobb.
Egy óránk maradt!
Egy óránk maradt, srácok.
Szia, Katherine!
- Úgy látom, a kezedben tartod a világot. - Igyekszem.
Elég sok ideje tart már a verseny.
Régóta távol vagy a gyerekeidtől, a családtól. Hogy bírod?
Nem könnyű. Hiányoznak.
Főleg a feleségem és a gyerekek. Most értük is harcolok.
Ha a feleségem, Christina, nem tartaná otthon a frontot, nem lehetnék itt.
Az ő áldozatainak is köszönhetem, hogy ma itt állok.
Jól van.
Ne vedd a szádra Christine nevét, csak ha dicséred!
Szép munka.
- Simán ment. - Igen. Király!
Tartsd arccal lefelé!
Kicsit fordítsd! Fordítsd!
Beszíneztem a koponya külsejét, de így nem látszik a bolygó.
Próbálom kiszedni a fehér port a szemekből, hogy ott be lehessen látni.
Sosem küszködtem még ennyit, hogy ne égjen rá a szín. Nem tudom, mi legyen.
Más megoldást kell találnom. Lehetne rajta valami lencse.
A bolygónak látszania kell.
Kezd nagyon félremenni. Szedjük össze magunkat!
Fél óra maradt a kihívás teljesítésére. Már csak 30 perc van hátra!
A hold most belecsapódik a bolygóba.
Ez a legjobb rész, de a legfélelmetesebb is.
Oda kell koncentrálnom a hőt, ahova a hold kerül. Nagyon forróra kell hevítenem.
Kicsit fújd!
Jól kell időzíteni. Ha összetörik, nagyon megszívtam. Ezt szabad mondani?
Fújd!
Jók vagyunk.
Tök jól néz ki.
Ez volt a kirakós utolsó darabja.
Fogd az egészet! Megvan?
Kész van a Föld. Most egy bucnit készítek a csillagok megjelenítésére.
Jó nagy bucnira lesz szükség,
hogy passzoljon a Föld méretéhez. Végtére is az űrt reprezentálja.
Lapátot a szájára!
A bucninak a kinyitáskor
olyan forrónak kell lennie, hogy a centrifugális erő kilapítsa.
Ha nem elég forró, akkor egyenetlen lesz. Elsőre sikerülnie kell.
Szép, lapos lett.
Minél gyorsabban forgatom, annál laposabb és vékonyabb lesz.
Beraktuk a temperálóba.
- Király! Jó volt. - Profi.
De a temperálóban elrepedt. Kicsit túl gyorsan hűlt le.
Szerintem össze lehet ragasztani. Remélem.
Tizenöt perc maradt!
Úgy látom, Dan elkészült, és még maradt is az időből.
Próbálom végigcsinálni.
Hevítést kérek!
Végeztünk, de még maradt egy kis idő, úgyhogy készítek egy műholdat.
Csak szép lassan!
Levágnád erről az oldalról?
A hátralévő időben élőhelyet is készítek a növényeknek.
Vágd csak le! Jó lesz.
Imádok ilyen óriási adagokat meríteni. Annyira király! Erősnek érzem magam tőle.
Csodás.
Már csak öt perc maradt! Öt perc!
Bőven elég lesz.
Elég jól néz ki.
Fordítsd felém! Felém!
Add át!
Ez az! Szuper.
Jól van.
- Szép! - Csodálatos!
Ez az!
Gyönyörű lett!
BEMUTATÁS
A végtelen, fenséges űr témájában kellett ma alkotnunk.
Elégedett vagyok a művel.
Minden nagyon jól ment ma. A fellegekben járok.
Remélem, látni fogják, hogy ez átgondolt munka.
Nem csak fellógattam egy gömböt, hanem mesélni akarok vele valamit.
Ez a mű bemutatja a szobrásztudásomat,
a színérzékemet és a képzelőerőmet is.
Nem tudtam, összejön-e, de sikerült elérni a célomat. Nagyon büszke vagyok rá.
Üdv a legvégső négyes munkái között!
John Sharvinéval kezdünk.
Marianne, úgy látom, nagyon tetszik.
Szerintem kezdd te az elemzést!
A bolygók képződése és az ütközéseik dinamikus, erőteljes folyamatok.
A mű visszaadja ezt a mozgást. Valósághű a becsapódás.
Jól gondolom, hogy ezek a részek itt
a bolygó szétrobbanását reprezentálják?
Pontosan! Látható, hogy végigvonul a lökéshullám a bolygón.
Jó döntés volt az élénk színű alsó réteg.
A repedésekben előtűnik, és érzékelteti a szétrobbanó bolygó felszínét.
A narancssárga gumók a kőzetolvadékot idézik.
A műholdról még nem beszéltünk.
Szerintem sokat hozzátesz a műhöz.
Kontextusba helyezi a bolygókat.
De nagyon szépen kell dolgozni ahhoz, hogy valami ne legyen rajzfilmszerű.
És ez bizony egy kicsit rajzfilmszerű.
Igen, ennek a dizájnja nem annyira illik a bolygó realizmusához.
Ez Dan Földanyája.
Dan azt kéri, ne várjunk még 26 000 évet, hogy tisztelni kezdjük a Földanyát.
Tetszik az alapgondolat.
Tetszik a koncepció. Tényleg meg kell őriznünk és védenünk.
Igen. A bolygó törékeny. És ez ráadásul üvegből van.
Szerintem Dan nagyot vállalt ezzel a művel.
Bucnit is készített, ami sajnos megrepedt.
Egy bucnit nem sok idő elkészíteni. Pótolhatta volna, mert zavaró a törés.
Nekem legjobban az tetszik, hogy a csillagok átlátszó üvegből vannak.
Így átsüt a fény a sötét űrön.
Sikeresen ad kontextust a Földnek.
Dan dikroikus üveget használt a vízfelületekhez.
- Különleges látvány. - Igen.
A kék itt pont olyan, mint az óceán. Igazán megkapó.
Jó megoldás. Máshol viszont inkább lila és rózsaszín.
Kockáztatott, és nem vagyok benne biztos, hogy megérte.
Ez John Moran koponyája.
„A történelem során az eget vizsgálva tűnődtünk a létezés titkain.
A mű az élet értelmének keresését ábrázolja.”
Két dolog ragad meg a műben.
Egyrészt itt ez a csodálatos koponya. Másrészt ha benézünk a tetején,
azt hiszem, csillagködöt látunk. A helyet, ahol a csillagok születnek.
Igazán gyönyörű.
Nagyon szépen megformázta a koponyát.
Én nem értek egyet. Nem.
Ez a koponya csak… elmegy.
Ne már!
Micsoda?
Ne túlozzunk!
Eredetileg azt tervezte, hogy a szemeken át lesz látható a bolygó a belsejében.
Nagyon nehéz eltalálni ehhez az elemek pozícióját,
hogy tényleg sikerüljön. De ezt leszámítva remek munkát végzett.
Ez Minhi műve. „Képzeljük el az életet egy messzi galaxisban!
Az itteni növényi életformák gerinctelen lényekként élnek.
Ha elég messzire megyünk az űrben, mit fogunk találni?”
Minhi a végén találta ki a tócsát.
Szükség van rá?
Nem néz ki olyan jól, mint azok a részletek,
amelyekre több figyelmet fordított.
Szerintem ezzel a krátereket érzékelteti.
A többi bolygó felületét általában kráterek borítják.
Számomra ez teszi egyértelművé, hogy egy másik bolygón vagyunk.
Más nagyon nem is szól itt az űrről.
Igen. Ezért szerintem fontos összetevő.
Ha nem lenne itt, talán a tenger mélyére gondolnánk.
Érdekesen választotta meg a színeket is.
Igen. Nem tudom eldönteni, tetszik-e vagy nem.
Úgy tűnik, van pár kérdésünk a művészekhez. Behívjuk őket?
- Rajta! - Jól van.
Jól esik, hogy eljutottam idáig a versenyben,
de nagyon félelmetes is. Nem állok készen rá, hogy kiessek.
Úgy érzem, nagyon erős lett a művem, de a többieké is.
Próbálok nyugodt maradni.
Be vagyok feszülve. Fel van fordulva a gyomrom. Nem tudom, mi vár rám.
Ma az űrből kellett inspirációt merítenetek.
Lenyűgözött az alkotások sokfélesége
a Földanyától a bolygóképződésen át az asztrobiológiáig
és az emberi elméig és képzelőerőig. Nagyon tetszett.
Minhi, mesélj az űrlényedről!
Egy történetet akartam bemutatni, ami megmozgatja a fantáziánkat.
Milyen lenne? Milyen életet találnánk egy másik galaxisban vagy univerzumban?
Elmondanád, miből merítettél ihletet a színek és a formák kiválasztása során?
Egy olyan lényt képzeltem el, amely a növényi és állati létformák között áll.
Ami más, mint amikkel itt találkozunk.
Hideg színeket választottam az északi fény
és az éjszakai égbolt színei alapján.
- Köszi, Minhi! - Köszönöm.
John Sharvin!
Nagyon tetszett a mű dinamizmusa.
Átjött rajta a mozgás.
Ez fontos a témához. A jelenlegi elmélet szerint a Hold becsapódással keletkezett.
- Nagyon tetszett. - Köszönöm.
Dan!
A jelek szerint nehézségekbe ütköztél.
- Igen. - Mesélnél róla?
Igen. Az univerzumnak része a káosz is.
Ebből most kijutott.
Tűröm az ütéseket, nem tudok mást tenni.
Örülök, hogy végül összeállt. Szívesen csinálnék még tíz ilyet.
De egy lehetőségem volt.
- Nem akartál lemondani a bucniról? - Nem. Kellett a teljes képhez.
- Köszi, Dan. - Oké.
John Moran.
Úgy sikerült, ahogy szeretted volna?
Nem pontosan úgy.
A szemen keresztül akartam megmutatni a bolygót.
De sikerült felülről megmutatnom. Elégedett vagyok.
És miért koponyát választottál?
Számomra ez az emberiség szimbóluma a történelemben.
Az időbeliség jelképe. Nemcsak a jelenünk, hanem a múltunk és a jövőnk is.
Ezért akartam a koponyát használni.
- Köszi, John. - Köszönöm.
Köszönjük. Most elvonulunk pár percre.
Már nem lehet megbújni a sűrűje közt.
Vagy hazamész, vagy nyersz.
Nehéz ott álldogálni. Jobban szeretek túlesni az ilyesmin.
Mondják meg, és kész!
Nagyon tetszett a koncepció.
De a megvalósítás nem pont olyan lett, mint ahogy szerette volna.
Jelenleg fogalmam sincs, hazaküldenek-e, vagy maradok.
Jobban is megoldhatta volna. Úgy jobban átjött volna az üzenet.
Ha kiesnék, azt kudarcként élném meg.
Köszönjük a türelmet. Az egyik műtől ma a fellegekben jártunk.
A Legjobb Fújó címet a koncepció, a tervezés és a technikai tudás alapján…
John Moran kapja.
Gratulálok!
Köszönöm.
Nagyon örülök. Negyedszerre győzök, de most nem számítottam rá.
Csodálatos érzés.
Nehéz látni, hogy újra és újra ő nyer, miközben mellette állok, és én nem nyerek.
Gratulálok, John!
Versenyben maradtál a fődíjért és a Legjobb Üvegfúvó címért.
Köszönöm.
Sajnos egyikőtök kiesése ma meg volt írva a csillagokban.
A művész, aki most nem győzött meg minket…
Dan.
Jövök haza, gyerekek! Köszi.
- Dan! - Sziasztok!
- Sok sikert! - Kösz, haver.
Dan jó barátom. Csodálatos művész és üvegfúvó.
Segített összetartani a csapatot. Sajnálom, hogy ő megy.
Jó buli volt. Remek embereket ismertem meg.
Szívesen továbbmennék, de erre is büszke vagyok. Odatettem magam, és ezért jöttem.
Így fejlődik az ember: ha kihívásokat állít maga elé. Hálás vagyok.
Bejutottatok a legjobb három közé.
- Igen. - Aha.
El se hiszem, hogy itt vagyok. Várom a következő kihívást!
Hosszú és kemény út áll mögöttetek, de nagyon közel van a vége.
Egy kihívás van a döntőig! Te jó ég!
A feliratot fordította: Lipták András